Паводле слоў Аляксандра Лукашэнкі, важным напрамкам партнёрства з расійскім рэгіёнам можа стаць узаемадзеянне ў сельскагаспадарчай сферы. Пры гэтым прэзідэнт звярнуў увагу, што Беларусь гатова не проста пастаўляць сваю тэхніку або прадукцыю, а паглыбляць супрацоўніцтва. “Дапусцім, племвытворчасць, навука ў сельскай гаспадарцы. Гэта значыць, нам пара пераходзіць ад простага абмену да больш паглыбленага супрацоўніцтва па ўсіх напрамках, у тым ліку і ў сельскай гаспадарцы, — лічыць кіраўнік дзяржавы. — Мы гатовы з вамі дзяліцца ўсім, што ў нас ёсць, таму што мы суседзі і мы вельмі зацікаўлены, каб пскоўская, смаленская і бранская землі развіваліся інтэнсіўна — гэта і паказчык нашай уключанасці ў развіццё сельскай гаспадаркі, прамысловасці Расійскай Федэрацыі, і паказчык таго, што мы можам зрабіць для расіян”.